wickkiey/tamil-wikipedia-chunked huggingface dataset:
# கிளாடியா கோல்டின்

## ஆய்வுப்பணி

இவர் “200 ஆண்டுகளாகப் பணியிடத்தில் பெண்களின் பங்கேற்பைப் பற்றி” ஆராய்ந்து படித்தார், தொடர்ந்து பொருளாதார வளர்ச்சி இருந்தபோதிலும், பெண்களின் ஊதியம் தொடர்ந்து ஆண்களுக்கு ஈடாகவில்லை மேலும், ஆண்களை விட பெண்கள் உயர் கல்வியைப் பெற்றாலும் ஒரு பிளவு இன்னும் உள்ளது என்பதைக் காட்டுகிறது.தொழிலாளர் சந்தையில் பெண்களின் பங்கேற்பு இந்த முழு காலகட்டத்திலும் மேல்நோக்கிய போக்கைக் கொண்டிருக்கவில்லை, மாறாக U- வடிவ வளைவை உருவாக்குகிறது என்று கோல்டின் காட்டினார். திருமணமான பெண்களின் பங்கேற்பு பத்தொன்பதாம் நூற்றாண்டின் முற்பகுதியில் விவசாய சமூகத்திலிருந்து தொழில்துறை சமூகமாக மாறியதுடன் குறைந்தது, ஆனால் இருபதாம் நூற்றாண்டின் தொடக்கத்தில் சேவைத் துறையின் வளர்ச்சியுடன் அதிகரிக்கத் தொடங்கியது. வீடு மற்றும் குடும்பத்திற்கான பெண்களின் பொறுப்புகள் தொடர்பான கட்டமைப்பு மாற்றம் மற்றும் வளரும் சமூக விதிமுறைகளின் விளைவாக கோல்டின் இந்த முறையை விளக்கினார்.  
இருபதாம் நூற்றாண்டின் காலகட்டத்தில், பெண்களின் கல்வி நிலைகள் தொடர்ந்து அதிகரித்தன, மேலும் பெரும்பாலான உயர் வருமான நாடுகளில் அவர்கள் இப்போது ஆண்களை விட கணிசமாக உயர்ந்துள்ளனர். தொழில் திட்டமிடலுக்கான புதிய வாய்ப்புகளை வழங்குவதன் மூலம் இந்த புரட்சிகர மாற்றத்தை விரைவுபடுத்துவதில் கருத்தடை மாத்திரைக்கான அணுகல் முக்கியப் பங்கு வகித்தது என்பதை கோல்டின் நிரூபித்தார். இருபதாம் நூற்றாண்டில் நவீனமயமாக்கல், பொருளாதார வளர்ச்சி மற்றும் வேலைக்குச் செல்லும் பெண்களின் விகிதாச்சாரங்கள் அதிகரித்த போதிலும், நீண்ட காலமாக பெண்களுக்கும் ஆண்களுக்கும் இடையிலான வருவாய் இடைவெளி நிரப்பப்படவில்லை. கோல்டினின் கூற்றுப்படி, விளக்கம் பின்வருமாறு தரப்பட்டுள்ளது. அதாவது, வாழ்நாள் முழுவதும் தொழில் வாய்ப்புகளை பாதிக்கும் கல்வி முடிவுகள் ஒப்பீட்டளவில் இளம் வயதிலேயே எடுக்கப்படுகின்றன. இளம் பெண்களின் எதிர்பார்ப்புகள் முந்தைய தலைமுறையினரின் (உதாரணமாக, குழந்தைகள் வளரும் வரை வேலைக்குச் செல்லாத அவர்களின் தாய்மார்கள்) அனுபவங்களால் உருவாக்கப்படும் நேர்வில் அவர்களின் வளர்ச்சி மெதுவாக இருக்கும்.  
வரலாற்று ரீதியாக, வருவாயில் உள்ள பாலின இடைவெளியின் பெரும்பகுதி கல்வி மற்றும் தொழில் தேர்வுகளில் உள்ள வேறுபாடுகளால் விளக்கப்படலாம். இருப்பினும், கோல்டின் இந்த வருவாய் வேறுபாட்டின் பெரும்பகுதி இப்போது அதே தொழிலில் உள்ள பெண்களுக்குள் காணப்படுகிறதென்றும், இந்த வேறுபாடு பெரும்பாலும் முதல் குழந்தையின் பிறப்புடன் எழுகிறது என்றும் சுட்டிக்காட்டியுள்ளார்.
# யாமினி யக்ஞமூர்த்தி

**யாமினி யக்ஞமூர்த்தி** முக்கியமாக தமிழ் திரையுலகில் பணியாற்றும் இந்திய ஒளிப்பதிவாளர் ஆவார்.
# யாமினி யக்ஞமூர்த்தி

## தனிப்பட்ட வாழ்க்கை

யாமினி, சக ஒளிப்பதிவாளர் விஜய் கார்த்திக் கண்ணனை தொழில் ரீதியான உறவினால் ஈர்க்கப்பட்டு 16 மார்ச் 2022 அன்று மணந்தார்.
# யாமினி யக்ஞமூர்த்தி

## தொழில்

யாமினி தனிப்பட்ட முறையில் தனது ஒளிப்பதிவு தொழிலை துவங்கும் முன் பிரபல ஒளிப்பதிவாளர் பி. சி. ஸ்ரீராமிடம் உதவியாளராக பணிபுரிந்து வந்தார். 2019ஆம் ஆண்டு வெளிவந்த சில்லுக்கருப்பட்டி என்ற திரைப்படத்தில் இவர் விஜய் கார்த்திக் கண்ணனுடன் சக ஒளிப்பதிவாளராக பணியாற்றினார். இப்படம் இவருக்கு தொழில்ரீதியாக நல்ல பெயர் வாங்கிக்கொடுத்தது. பின்னர் 2022இல் வெளிவந்த சாணிக் காயிதம் என்ற திரைப்படத்தை ஒளிப்பதிவு செய்த இவர் வெகுவாக பாராட்டப்பட்டார். இவ்வாண்டு வெளிவர இருக்கும் ரகுத்தாத்தா என்ற திரைப்படத்தில் இவர் ஒளிப்பதிவாளராக பணியாற்றியுள்ளார்.
# யாமினி யக்ஞமூர்த்தி

## திரைப்படவியல்

| 2019 | *சில்லு கருப்பட்டி* | தமிழ் | ஆந்தாலஜி படம் |
| --- | --- | --- | --- |
| 2022 | *சாணிக் காயிதம்* | தமிழ் |  |
| 2023 | *ரகுத்தாத்தா* | தமிழ் |  |
# கோபிநாத் கசபதி

**கோபிநாத் கசபதி** (*Gopinath Gajapati*) (6 மார்ச் 1943 - 10 ஜனவரி 2020) இந்தியாவின் 9வது மற்றும் 10வது மக்களவையில் உறுப்பினராக இருந்தவர் ஆவார். இவர் ஒடிசாவின் பெர்காம்பூர் தொகுதியை பிரதிநிதித்துவப்படுத்தினார். இந்திய தேசிய காங்கிரசு கட்சியின் உறுப்பினராக இருந்தவர். பின்னர் பாரதிய ஜனதா கட்சியில் சேர்ந்தார். 2009ஆம் ஆண்டு பிசூ சனதா தளம் கட்சிக்கு மாறினார்.  
2020 ஆம் ஆண்டு சனவரி மாதம் 10ஆம் தேதி அன்று, ஒடிசா மாநிலம் புவனேசுவரத்தில் உள்ள தனியார் மருத்துவமனையில் தனது 76 ஆவது வயதில் இறந்தார்.
# இராணி சித்ரலேகா போன்சுலே

**இராணி சித்ரலேகா போன்சுலே** (*Rani Chitralekha Bhonsle*) இந்தியாவைச் சேர்ந்த ஓர் அரசியல்வாதியாவார். 1941 ஆம் ஆண்டு பிப்ரவரி மாதம் 26 ஆம் தேதியன்று இவர் பிறந்தார். சமூக சேவகரான இவர் இந்திய தேசிய காங்கிரசு கட்சியின் வேட்பாளராக இந்திய மாநிலமான மகாராட்டிராவில் உள்ள ராம்டெக்<nowiki/>கு மக்களவைத் தொகுதியில் போட்டியிட்டு நாடாளுமன்ற உறுப்பினராகத் தேர்ந்தெடுக்கப்பட்டார்.
# இராணி சித்ரலேகா போன்சுலே

## ஆரம்ப கால வாழ்க்கை

போன்சுலே 1941 ஆம் ஆண்டு பிப்ரவரி 26 ஆம் தேதி இந்தியாவின் குசராத்து மாநிலத்தில் உள்ள பரோடாவில் பிறந்தார். அவர் 25 டிசம்பர் 1959 ஆம் ஆண்டு திசம்பர் 25 ஆம் தேதியன்று தேச்சிங்ராவு போன்சுலேவை மணந்து கொண்டார். இத்தம்பதியருக்கு இலட்சுமன்சிங் மற்றும் மான்சிங் ஆகிய இரு மகன்களும், இலலிதராச்சே, மென்கராச்சே மற்றும் கேட்கிராச்சே ஆகிய மூன்று மகள்களும் உள்ளனர்.
# இராணி சித்ரலேகா போன்சுலே

## கல்வி மற்றும் ஆர்வங்கள்

இராணி தனது இளங்கலை படிப்பை குசராத்து மாநிலம் பரோடாவில் உள்ள எம்.எசு. பல்கலைக்கழகம் சகாச்சிராவ் கெய்க்வாட் கல்லூரியில், முடித்தார். இவரது ஆர்வங்களில் ஓவியம் மற்றும் வாசிப்பு ஆகியவை அடங்கும். நாக்பூரில் உள்ள மாவட்ட கைப்பந்து சங்கத்தின் தலைவராகவும் இவர் உள்ளார்.
# இராணி சித்ரலேகா போன்சுலே

## தொழில்

இராணி போன்சுலே 1998 ஆம் ஆண்டில் 12ஆவது மக்களவைக்கு தேர்ந்தெடுக்கப்பட்டார். 1998-99 காலகட்டத்தில், நிலக்கரி அமைச்சகத்தின் ஆலோசனைக் குழுவில் உறுப்பினராக இருந்தார்.
# மதுகர்ராவ் சவான்

**மதுகர்ராவ் சவான்** (*Madhukarrao Chavan*) இந்தியாவைச் சேர்ந்த ஓர் அரசியல்வாதியாவார். 5ஆவது முறையாக இவர் மகாராட்டிரா மாநிலத்தின் சட்டப் பேரவையில் சட்டப்பேரவை உறுப்பினராகப் பதவி வகித்து வருகிறார். மகாராட்டிர அரசின் கால்நடை பராமரிப்பு, பால்வளம், மீன்வளத் துறையின் அமைச்சராக இருந்தார். இந்திய தேசிய காங்கிரசு கட்சியின் தலைவரான இவர் 2014 ஆம் ஆண்டு நடைபெற்ற மகாராட்டிர மாநில பொதுத் தேர்தல்களில் ஒசுமானாபாத் மாவட்டத்தில் உள்ள துல்சாப்பூர் விதான் சட்டமன்றத் தொகுதியில் போட்டியிட்டு சட்டமன்ற உறுப்பினரானார்.  
துல்சாப்பூர் தாலுகாவின் ஆந்தூரில் மதுகர்ராவ் சவான் வசித்தார். பல கூட்டுறவு, கல்வி நிறுவனங்களின் தலைவராகச் செயல்பட்டார். 1985 ஆம் ஆண்டிலிருந்து சட்டசபை தேர்தலில் போட்டியிட்டார். 1985 ஆம் ஆண்டில் பத்மசிங் பாட்டீலிடம் உசுமானாபாத் தொகுதியில் போட்டியிட்டு தோல்வியடைந்தார். ஆனால் 1990 ஆம் ஆண்டில் துல்சாப்பூர் தொகுதியில் போட்டியிட்டு வெற்றி பெற்றார். மீண்டும் 1995 ஆம் ஆண்டில் மாணிக்ராவ் கபாலிடம் தோற்றார். 1999 ஆம் ஆண்டு முதல், துல்சாப்பூர் தொகுதியில் தொடர்ந்து நான்கு முறை 1999, 2004, 2009, 2014 ஆம் ஆண்டுகளில் இவர் வெற்றி பெற்றுள்ளார்.
# தௌலத்ராவ் அகர்

**டாக்டர். தௌலத்ராவ் அகர்** (*Dr. Daulatrao Aher*) (1 நவம்பர் 1943-19 சனவரி 2016) இந்தியாவைச் சேர்ந்த ஓர் அரசியல்வாதியாவார். 9வது மக்களவையில் இவர் உறுப்பினராக இருந்தார். மகாராட்டிராவின் நாசிக் மக்களவைத் தொகுதியை பிரதிநிதித்துவப்படுத்தினார். பாரதிய சனதா கட்சியின் உறுப்பினராகச் செயல்பட்டார்.
# மெகரம் நகர்

க்கு அருகில் உள்ள மெஹ்ராம் செராயில் உள்ள பெவிலியனின் இடிபாடுகள்.]]
**மெகரம் நகர்** (*Mehram Nagar*), 17 ஆம் நூற்றாண்டு கிராமம், இந்தியாவின் டெல்லி மாநிலத்தில் இந்திரா காந்தி பன்னாட்டு வானூர்தி நிலையத்தின் முனையம்-1 -இற்கு வடகிழக்கே அமைந்துள்ளது.
# மெகரம் நகர்

## வரலாறு

மெகரம் நகர் கிராமம், மெகரம் பஜார் மற்றும் மெகரம் செராய் ஆகியவை 1639 இல் ஷாஜகானின் ஆட்சியின் போது முகலாய அரண்மனைக்கு பொறுப்பாக இருந்த மெஹ்ரம் கானால் நிறுவப்பட்டது.  
1660 பொல் மெகரம் கான் (ஜஹாங்கிரின் ஹரேம் காவலர்), ஷாஜஹான் மற்றும் அவரது மகன் ஔரங்கசீப் போன்ற முகலாயர்களால் கட்டப்பட்ட பழைய தர்வாசா (வாயில்), மசூதி மற்றும் செராய் உள்ளிட்ட பல நினைவுச்சின்னங்கள் கிராமத்தில் உள்ளதாக இந்தியத் தொல்லியல் ஆய்வகம் குறிப்பிடுகிறது.
# இமாச்சலப் பிரதேசத்தில் கால்நடை வளர்ப்பு

**இமாச்சலப் பிரதேசத்தில் கால்நடை வளர்ப்பு** (*Animal husbandry in Himachal Pradesh*) இந்தியாவிலுள்ள இமாச்சலப் பிரதேசத்தின் விவசாயத் துறை வளர்ச்சியில் முக்கியப் பங்கு வகிக்கிறது. நாட்டுப் பசுக்கள், எருமைகள் மற்றும் செம்மறி ஆடுகள் மிகவும் தரம் குறைந்தவை.  
கால்நடை மேம்பாடு, கால்நடைகளின் ஆரோக்கியம் மற்றும் மர உற்பத்தியில் நோய் எதிர்ப்புத் திட்டங்கள், கோழி மேம்பாடு, தீவனம் மற்றும் தீவன மேம்பாடு, பால்வள மேம்பாடு, பால் விநியோகத் திட்டங்கள் மற்றும் கால்நடைக் கல்வி ஆகியவற்றில் மாநிலத்தில் கால்நடைகளை மேம்படுத்தும் வகையில் பல திட்டங்கள் மேற்கொள்ளப்பட்டுள்ளன. கால்நடை மருத்துவ உதவிகளை வழங்கவும், பல்வேறு தொற்று நோய்களுக்கு எதிராக நடவடிக்கை எடுக்கவும் மாநிலத்தில் பல கால்நடை மருத்துவமனைகள், மருந்தகங்கள் மற்றும் வெளியூர் மருந்தகங்கள் உள்ளன. பல நடமாடும் மருந்தகங்களும் இயங்கி வருகின்றன.  
மேற்கு செருமனி இருந்து இறக்குமதி செய்யப்பட்ட அங்கோரா முயல்கள் மாநிலத்தில் அறிமுகப்படுத்தப்பட்டன. காங்க்ராவில் அவற்றின் இனப்பெருக்கத்திற்காக 7 அலகுகள் அமைக்கப்பட்டுள்ளன.  
பால் உற்பத்தியும் அதிகரித்துள்ளது. சுமார் 24 இடங்களில் சுமார் 55,000 லிட்டர் கொள்ளளவு கொண்ட பால் குளிர்விக்கும் ஆலைகள் அமைக்கப்பட்டு 6 நகரங்களில் துறைசார்ந்த பால் விநியோகத் திட்டங்கள் செயல்படுகின்றன.
# அல்லாடி குப்புசாமி

**நீதிபதி அல்லாடி குப்புசாமி** (*Alladi Kuppu Swamy*)(1920-2012) என்பவர் ஆந்திரப் பிரதேச உயர் நீதிமன்றத்தின் தலைமை நீதிபதியாக இருந்தவர் ஆவார்.  
அல்லாடி கிருஷ்ணசசாமி ஐயரின் மகனான இவர் 23 மார்ச் 1920-ல் பிறந்தார். சென்னை இலயோலாக் கல்லூரியில் இளங்கலையும் சென்னை, சட்டக் கல்லூரியில் இளநிலை சட்டக் கல்வியும் பயின்றார். இவர் 1939-ல் முதல் வகுப்பில் இளநிலை கணிதப் பட்டம் பெற்றார். 1939-41-ல் சட்டம் பயின்றார். இவர் மறைந்த ஸ்ரீ வி. கோவிந்தராஜாச்சாரியிடம் வழக்கறிஞர் பயிற்சியினைப் பெற்றார். 1942-ல் வழக்கறிஞராகப் பதிவு செய்தார். இவர் ஆந்திரப் பிரதேச வழக்கறிஞர் கழக உறுப்பினராக 1961 முதல் 1967 வரை இருந்தார்.  
குப்புசாமி, 12 மார்ச் 2012 அன்று ஆந்திரப் பிரதேசத்தின் ஐதராபாத்தில் மாரடைப்பால் இறந்தார்.
# செ. பெ. கோத்வால்

**சொகராப் பெசோதன் கோத்வால்** (*S. P. Kotval*)(செப்டம்பர் 1910 - 6 மார்ச் 1987) பம்பாய் உயர் நீதிமன்றத்தின் தலைமை நீதிபதியாக ஆகத்து 1, 1966 முதல் 27 செப்டம்பர் 1972 வரை பணியாற்றியவர் ஆவார்.  
இவர் தனது பள்ளிக் கல்வியை நாக்பூரில் உள்ள புனித வளனார் கன்னிமாடப் பள்ளியிலும், பின்னர் பஞ்ச்கனியில் உள்ள பில்லிமோரியா உயர்நிலைப் பள்ளியிலும் பயின்றார். இவர் மோரிசு கல்லூரியில் (தற்போது நாக்பூர் மகாவித்யாலயா என்று அழைக்கப்படுகிறது) கல்லூரிக் கல்வியினையும் நாக்பூரில் உள்ள பல்கலைக்கழக சட்டக் கல்லூரியில் இளநிலை சட்டமும் பயின்றார்.  
இவர் 1932ஆம் ஆண்டு முதல் நாக்பூரில் உள்ள வழக்கறிஞராகப் பயிற்சி பெற்றார். பின்னர் மத்தியப் பிரதேச உயர் நீதிமன்றங்கள் மற்றும் உச்ச நீதிமன்றங்களில் பயிற்சி செய்தார். 1956-ல் மாநிலங்களின் மறுசீரமைப்பு தொடர்பாக, இவர் பம்பாய் உயர் நீதிமன்றத்தின் நாக்பூர் இருக்கையில் நீதிபதியாகப் பதவி வகித்தார்.
# ச. ஜெயச்சந்திரன்

**சந்திரசேகரன் கர்த்தா ஜெயச்சந்திரன்** (*C. Jayachandran*; ; 28 மே 1972 இல் பிறந்தவர்) ஓர் இந்திய நீதிபதி ஆவார். இவர் தற்போது கேரள உயர் நீதிமன்றத்தின் கூடுதல் நீதிபதியாக பணியாற்றுகிறார். இந்திய மாநிலமான கேரளா மற்றும் இலட்சத்தீவு உச்ச நீதிமன்றத்தின் தலைமையகம் எர்ணாகுளத்தில், கொச்சியில் உள்ளது. ஜெயச்சந்திரன் 20 அக்டோபர் 2021 முதல் உயர் நீதிமன்ற கூடுதல் நீதிபதியாக நியமிக்கப்பட்டார். இவர் பிப்ரவரி 2011-ல் கூடுதல் மாவட்ட நீதிபதியாக நேரடியாக நீதித்துறை பணியில் சேர்ந்தார். மேலும் கொல்லம், திருவனந்தபுரம் மற்றும் கோட்டயத்தில் முதன்மை மாவட்ட நீதிபதியாக பணியாற்றினார்.  
கேரள சட்ட அகாதமியின் சட்டக் கல்லூரியில் இளங்கலைச் சட்டம் மற்றும் கேரளாவில் உள்ள மகாத்மா காந்தி பல்கலைக்கழகத்தில் முதுகலைச் சட்டக் கல்வியினை முடித்துள்ளார்.
# அசோக் மேனன்

**அசோக் மேனன்** (பிறப்பு 15 ஆகத்து 1959) கேரள உயர் நீதிமன்ற நீதிபதியாக இருந்தவர் ஆவார். கேரள உயர் நீதிமன்றம் இந்தியாவின் கேரள மாநிலம் மற்றும் லட்சத்தீவு ஒன்றியப் பிரதேசத்தில் உள்ள மிக உயர்ந்த நீதிமன்றமாகும். கேரள உயர் நீதிமன்றத்தின் தலைமையகம் எர்ணாகுளத்தில், கொச்சியில் அமைந்துள்ளது.
# அசோக் மேனன்

## இளமை

அசோக் கேந்திரிய வித்யாலயாவில் பள்ளிப் படிப்பை முடித்தார். திருச்சூரில் உள்ள தூய தோமசு கல்லூரியில் பட்டம் பெற்றார். கோழிக்கோடு அரசு சட்டக் கல்லூரியில் சட்டப் பட்டம் பெற்றார்.
# அசோக் மேனன்

## பணி

அசோக் 1981ஆம் ஆண்டு திருச்சூர் மற்றும் வடக்காஞ்சேரி நீதிமன்றங்களில் வழக்கறிஞராகப் பணியாற்றத் தொடங்கினார். இவர் 1988-ல் முன்சிப்-நீதிபதியாகப் பணியாற்றத் தொடங்கினார். இதன்பின் 1995ல் துணை நீதிபதியாகவும், 2002ல் மாவட்ட நீதிபதியாகவும் பதவி உயர்வு பெற்றார். அசோக் 2009-ல் இந்திய உச்ச நீதிமன்றத்தின் பதிவாளராக நியமிக்கப்பட்டார். 2010 முதல் 2013 வரை புது தில்லியின் போட்டி மேல்முறையீட்டுத் தீர்ப்பாயத்தின் பதிவாளராகத் தொடர்ந்தார். இதன்பிறகு 2013 முதல் 2015 வரை கொல்லத்தில் முதன்மை மாவட்ட நீதிபதியாக பணியாற்றினார். 2015ல் கேரள உயர் நீதிமன்றத்தின் தலைமைப் பதிவாளராக நியமிக்கப்பட்டார். நவம்பர் 30, 2017 அன்று அசோக் கேரள உயர் நீதிமன்றத்தின் கூடுதல் நீதிபதியாகப் பதவி உயர்த்தப்பட்டு, ஆகத்து 29, 2019 அன்று கேரள உயர் நீதிமன்றத்தின் நிரந்தர நீதிபதியாக ஆனார்.
# மேற்கு வங்க தீயணைப்பு சேவை

**மேற்கு வங்க தீயணைப்பு சேவை** (*West Bengal Fire Service*) என்பது கொல்கத்தா நகரம் உட்பட இந்தியாவின் மேற்கு வங்காள மாநிலத்திற்கு தீயணைப்பு, மீட்பு மற்றும் அவசர மருத்துவ சேவைகளை வழங்கும் அரசுக்கு சொந்தமான சேவை அமைப்பாகும். இத்துறையிடம் 350 எண்ணிக்கைக்கும் மேற்பட்ட தீயணைப்பு சாதனங்கள் உள்ளன.  
மேற்கு வங்காளத்தில் உள்ள தீயணைப்புத் துறை சேவை நாட்டிலேயே பழமையான தீயணைப்பு சேவையாகும். 1950 ஆம் ஆண்டில் கல்கத்தா தீயணைப்புப் படை மற்றும் பெங்கால் தீயணைப்பு சேவை ஆகியவை ஒன்றிணைக்கப்பட்டு இந்த அமைப்பு உருவாக்கப்பட்டது. தீயணைப்பு சேவை சட்டம் 1950 ஆம் ஆண்டு இயற்றப்பட்டது. தீ தடுப்பு மற்றும் தீ பாதுகாப்பு விதிகளை உள்ளடக்கி 1996 ஆம் ஆண்டில் இச்சட்டம் திருத்தப்பட்டது. மேற்கு வங்கத்தில் 103 தீயணைப்பு நிலையங்கள் செயல்படுகின்றன. 350 எண்ணிக்கைக்கும் மேற்பட்ட தீயணைப்பு சாதனங்களுடன் சுமார் 8000 தீயணைப்பு வீரர்கள் சேவைப் பணியில் உள்ளனர்.
# விவேகானந்தா மருத்துவ அறிவியல் நிறுவனம், கொல்கத்தா

**விவேகானந்தா மருத்துவ அறிவியல் நிறுவனம்** (*Vivekananda Institute of Medical Sciences, Kolkata*) இந்தியாவின் கொல்கத்தா சரத் போசு சாலையில் உள்ள ஒரு மருத்துவ நிறுவனம் மற்றும் மருத்துவமனை ஆகும். இது இராமகிருட்டிண மடம் மற்றும் ராமகிருட்டிணா அறக்கட்டளையின் கீழ் செயல்படுகிறது. சாரதா தேவியின் சீடரான சுவாமி தயானந்தால் 1932ஆம் ஆண்டு சூலை மாதம் *சிசுமங்கல் பிரதிசுடானம்*, மகப்பேறு மற்றும் குழந்தைகள் நல மருத்துவமனையாக இது தொடங்கப்பட்டது.  
சுவாமி தயானந்தா (பிறப்பு விமல்) ராமகிருட்டிண மடம் மற்றும் ராமகிருட்டிணா அறக்கட்டளையின் (1962-1965) ஒன்பதாவது தலைவரான சுவாமி மாதவானந்தாவின் தம்பி ஆவார். 1956ஆம் ஆண்டில் தொடங்கப்பட்ட சிகிச்சையகம் தற்போதைய மருத்துவமனைக்கு வழி வகுத்தது. இன்று இந்நிறுவனம் 600 படுக்கைகள் கொண்ட பொது மருத்துவமனை, மா சாரதா செவிலியர் பள்ளி, விவேகானந்தா மருத்துவ அறிவியல் கழகம், கிராமப்புறங்களில் நடமாடும் சுகாதார அலகுகள் மற்றும் சமூக சுகாதார சேவைகள் என பல அமைப்புகளுடன் செயல்படுகிறது.
# காசா போர்

**2023 இசுரேல்-ஹமாஸ் போர்** என்பது இசுரேலுக்கும் ஹமாஸ் தலைமையின் கீழ் இயங்கும் பாலத்தீனிய போராளிக் குழுக்களுக்கும் இடையே அக்டோபர் 7 அன்றிலிருந்து நடைபெற்றுவரும் போரைக் குறிக்கும். மேற்குக் கரையிலும், இசுரேல்-லெபனான் எல்லையிலும் நடக்கும் மோதல்களும் இந்தப் போர் நடவடிக்கைகளில் அடங்கும்.  
அக்டோபர் 7 அன்று, ஹமாஸ் தலைமையின் கீழ் இயங்கும் பாலத்தீனிய போராளிக் குழுக்கள் காசாக் கரையிலிருந்து இசுரேல் மீது தாக்குதல் நடத்தியது. காசாக்கரையிலிருந்து இசுரேல் நாட்டிற்குள் ஏராளமான தெறிப்புகள் ஏவப்பட்டன. சுமார் 3,000 போராளிகள் காசா-இசுரேல் எல்லையிலுள்ள வேலியை சேதப்படுத்தி இசுரேலிலுக்குள் தென் மாவட்டத்தின் வழியே நுழைந்தனர். இசுரேல் நாட்டின் இராணுவ கட்டமைப்புகள், பொதுமக்கள் வாழும் பகுதிகள் ஆகியன தாக்குதல்களுக்கு உள்ளாயின. ரீ'இம் எனுமிடத்தில் நடந்த இசை நிகழ்ச்சியில் கலந்துகொண்டவர்கள் மீது கடுமையான கொலைத் தாக்குதல் நடந்தது. இத்தாக்குதல்களின் போதும், அதனைத் தொடர்ந்து இசுரேல் இராணுவம் நடத்திய பதில் தாக்குதல்களாலும் சுமார் 800 பொதுமக்களும் 200 இசுரேல் இராணுவத்தினரும் கொல்லப்பட்டனர்.. அக்டோபர் 11 வரை, சுமார் 44 நாடுகள் இத்தாக்குதலை தீவிரவாதத் தாக்குதல் எனப் பெயரிட்டு கண்டனம் தெரிவித்திருந்தன; மற்ற நாடுகள், இசுரேல் பொறுப்பேற்க வேண்டும் என்றும் பாலத்தீனியர்களுக்கான நிலப்பகுதிகளை இசுரேல் ஆக்கிரமித்துள்ளதையும் குற்றஞ்சாட்டின. காசாக்கரை மீதான தடைகள், பாலத்தீனிய நிலப்பகுதிகளில் இசுரேலிய மக்களை சட்டத்திற்குப் புறம்பாக குடியேற்றுதல், குடியேறிய இசுரேலியர்களால் ஏற்படும் வன்முறை, அண்மையக் காலப் பிரச்சனைகள் ஆகியவற்றின காரணமாக தாக்குதலை நடத்தியதாக ஹமாஸ் அறிவித்தது. ஹமாஸ் தீவிரவாதிகளை இசுரேல் பகுதிகளிலிருந்து வெளியேற்றிய பிறகு, காசாக்கரையிலுள்ள இலக்குகள் மீது மொத்தமாக சுமார் 6,000 குண்டுகளை தொடர்ந்து 6 நாட்களுக்கு இசுரேல் இராணுவம் வான்வழியே இட்டது. அதன்பிறகு, காசாக்கரைக்கு செல்லும் அத்தியாவசிய பொருட்கள், வளங்களை இசுரேல் துண்டித்தது. இதனைத் தொடர்ந்து, இசுரேல் இராணுவம் வடக்கு காசாவிற்குள் தரைவழியாக நுழைந்து, இராணுவத் தாக்குதலைத் தொடங்கியது.  
அரபு-இசுரேல் முரண்பாட்டின் ஒரு பகுதியாக இந்தப் போர் கருதப்படுகிறது. 7 அக்டோபர் 2023 அன்று *ஆபரேசன் அல்-அக்ச ஸ்டோர்ம்* எனும் பெயரில் போராளி இயக்கக் குழுக்கள் காசாக்கரையிலிருந்து இசுரேல் மீது தாக்குதலை நடத்தின. இசுரேல் எதிர்த்தாக்குதலை நடத்தியபோது தனது தாக்குதல் நடவடிக்கைகளுக்கு *அயர்ன் சுவார்ட்ஸ் (இரும்பு வாட்கள்)* என்பதாக பெயரிட்டது.  
காசா-இசுரேல் எல்லையில் இசுரேல் நாட்டில் அமைந்துள்ள வேலியை சேதப்படுத்தி உள்ளே நுழைந்த ஹமாஸ் இயக்கம், எல்லையை ஒட்டியுள்ள குடியிருப்புப் பகுதிகளிலும், இராணுவ கட்டமைப்புகளிலும் ஊடுருவி தாக்குதல்களை நடத்தியது. 1948 ஆம் ஆண்டில் நடந்த அரபு-இசுரேல் போருக்குப் பிறகு இசுரேலின் எல்லைக்குட்பட்டப் பகுதியில் நடக்கும் முதலாவது நேரடித் தாக்குதல் இதுவாகும். காலை நேரத்தில் ஏவூர்தி மூலமாக தாக்குதல் ஆரம்பிக்கப்பட்டு, இசுரேல் பகுதிக்குள் வாகனங்கள் ஊடுருவிச் சென்றன. இசுரேல் நாட்டுப் பொதுமக்கள் மீதும், இராணுவ கட்டமைப்புகள் மீதும் தொடர்ந்து தாக்குதல்கள் நடந்தன. இந்தத் தாக்குதலை *மூன்றாவது பாலத்தீனியர்கள் கிளர்ச்சி* என அரசியல் பார்வையாளர்கள் சிலர் குறிப்பிடுகின்றனர்.  
யோம் கிப்பூர்ப் போருக்குப் பின்னர் சரியாக 50 ஆண்டுகளுக்குப் பின்னர் தற்போதைய மோதலை போர் என இசுரேல் அலுவல்முறையில் அறிவித்துள்ளது.
# காசா போர்

## உயிரிழப்புகள் விவரங்கள்

7 அக்டோபர் 2023 அன்று ஹமாஸ் அமைப்பால் தொடங்கப்பட்ட இப்போரில், 1,139 இஸ்ரேலியர்கள் கொல்லப்பட்டனர் மற்றும் 2,00க்கும் மேற்பட்ட இஸ்ரேலியர்கள் பிணையக் கைதிளாக காசாக்கரைக்கு கொண்டு செல்லப்பட்டனர். ஹமாசுக்கு எதிராக இஸ்ரேலியப் படைகள் நடத்திய தாக்குதகளில் 46,899 பாலஸ்தீன மக்கள் கொல்லப்பட்டனர் மற்றும் 1,10,725 காயமடைந்தனர்.
# காசா போர்

## உயிரிழப்புகள் விவரங்கள்

### வெளிநாட்டினர் மற்றும் இரட்டைக் குடியுரிமைப் பெற்றவர்களுக்கு ஏற்பட்ட இழப்புகள்

அக்டோபர் 11 அன்றைய வாசிங்டன் போஸ்ட் செய்தியின்படி, 24 நாடுகளைச் சேர்ந்தவர்கள் கொல்லப்பட்டுள்ளனர் அல்லது காணவில்லை.
**Foreign casualties in the 2023 Israel–Hamas war**  
| 32 | விவரம் தெரியவில்லை | 13 |  |
| --- | --- | --- | --- |
| 21 | விவரம் தெரியவில்லை | 11 |  |
| 19 | 2 | 7 |  |
| 19 | விவரம் தெரியவில்லை | 8 |  |
| 10 | 17 | 1 |  |
| 9 | 0 | 3 |  |
| 7 | 0 | 0 |  |
| 6 | விவரம் தெரியவில்லை | 2 |  |
| 5 | 1 | 2 |  |
| 4 | விவரம் தெரியவில்லை | 1 |  |
| 4 | 1 | 0 |  |
| 4 | 0 | 2 |  |
| 3 | விவரம் தெரியவில்லை | 1 |  |
| 3 | விவரம் தெரியவில்லை | 0 |  |
| 3 | 0 | 0 |  |
| 3 | விவரம் தெரியவில்லை | விவரம் தெரியவில்லை |  |
| 2 | விவரம் தெரியவில்லை | விவரம் தெரியவில்லை |  |
| 2 | விவரம் தெரியவில்லை | 2 |  |
| 2 | விவரம் தெரியவில்லை | 5 |  |
| 2 | 0 | 0 |  |
| 1 | விவரம் தெரியவில்லை | விவரம் தெரியவில்லை |  |
| 1 | விவரம் தெரியவில்லை | விவரம் தெரியவில்லை |  |
| 1 | 0 | 0 |  |
| 1 | 5 | விவரம் தெரியவில்லை |  |
| 1 | விவரம் தெரியவில்லை | விவரம் தெரியவில்லை |  |
| 1 | விவரம் தெரியவில்லை | விவரம் தெரியவில்லை |  |
| 1 | விவரம் தெரியவில்லை | 2 |  |
| 1 | 0 | 0 |  |
| 1 | 0 | 0 |  |
| 1 | 1 | 0 |  |
| 1 | 2 | 2 |  |
| 1 | விவரம் தெரியவில்லை | விவரம் தெரியவில்லை |  |
| 0 | 1 | 0 |  |
| 0 | 2 | 0 |  |
| 0 | 0 | 2 |  |
| 1 | 0 | 0 | } |
# காசா போர்

## உயிரிழப்புகள் விவரங்கள்

### வெளிநாட்டினர் மற்றும் இரட்டைக் குடியுரிமைப் பெற்றவர்களுக்கு ஏற்பட்ட இழப்புகள்

#### இதழியலாளர்களுக்கு ஏற்பட்ட பாதிப்புகள்

காசாவில் பணியாற்றும் 6 பாலத்தீனிய இதழியலாளர்கள் பணியிலிருக்கும்போது கொல்லப்பட்டனர். இதைத்தவிர, 2 இதழியலாளர்களை காணவில்லை. ஒருவர் காயமுற்றார்.
2 இதழியலாளர்களின் வீடுகளும், 4 ஊடகக் கட்டிடங்களும் வான்தாக்குதல்களால் தகர்க்கப்பட்டன.  
இசுரேல்-லெபனான் எல்லையில், அக்டோபர் 13 அன்று இசுரேலிய இராணுவம் நடத்திய தாக்குதலில் இராய்ட்டர்சு செய்தி நிறுவனத்தின் காணொலிப் பதிவாளர் கொல்லப்பட்டார். இராய்ட்டர்சு, ஏபி செய்தி நிறுவனங்கள், அல் ஜசீரா தொலைக்காட்சி ஆகியவற்றின் 6 இதழியலாளர்கள் காயமுற்றனர்.  
இசுரேலில் ஒளிப்படப் பதிவாளர் ஒருவரைக் காணவில்லை. அவரின் 3 வயது குழந்தை கடத்தப்பட்டுள்ளது; மனைவி கொல்லப்பட்டார்.  
*ஸ்கை நியூசு அரபியா* தொலைக்காட்சியின் செய்தியாளர்கள் குழுவினை இசுரேல் காவற்துறை தாக்கியதாக குற்றஞ்சாட்டப்பட்டது. செய்தியாளரின் தலையை நோக்கி துப்பாக்கியைக் காட்டியதாகவும், வலுக்கட்டாயமாக உடையை கழற்றவைத்ததாகவும், அவ்விடத்தை விட்டு வெளியேற்றியதாகவும், நகர்பேசிகளை எடுத்துக்கொண்டதாகவும் தெரிவிக்கப்பட்டது.
# காசா போர்

## உலக நாடுகளின் நிலைப்பாடு

பெரும்பாலான மேற்கத்திய நாடுகள் ஹமாஸ் இயக்கத்திற்கு தமது கண்டனங்களைத் தெரிவித்துள்ளன. இவ்வியக்கத்தின் செயல்பாடுகளை தீவிரவாதம் என குற்றஞ்சாட்டியுள்ளன. பாலத்தீனியப் பகுதிகளில் இசுரேலின் ஆக்கிரமிப்புச் செயல்பாடுகளாலேயே இத்தகையப் பிரச்சினை உருவெடுத்ததாக இசுலாமிய நாடுகள் கருத்துகளை வெளியிட்டுள்ளன. ஹமாஸ் இயக்கமும், இசுரேலும் போர்க்குற்றங்களைச் செய்வதாக பன்னாட்டு மன்னிப்பு அவை குற்றஞ்சாட்டியுள்ளது. இசுரேலுக்கு இராணுவ உதவி வழங்கவிருப்பதாக ஐக்கிய அமெரிக்க அரசு அறிவித்துள்ளது.
# காசா போர்

## போர்க் குற்றங்கள்

பாலத்தீனில் ஏற்கனவே நடைமுறையிலிருக்கும் *அனைத்துலக குற்றவியல் நீதிமன்றத்தின் விசாரணை* இப்போதைய மோதலுக்கும் நீட்டிக்கப்படுவதாக அக்டோபர் 10 அன்று அனைத்துலக குற்றவியல் நீதிமன்றம் அறிவித்தது.
# காசா போர்

## போர்க் குற்றங்கள்

#### ஐக்கிய நாடுகள் அவையின் அறிக்கைகள்

போரில் ஈடுபட்டுள்ள இருதரப்பும் செய்துவரும் போர்க்குற்றங்களுக்கு ஆதாரங்கள் இருப்பதாக மனித உரிமைகளுக்கான ஐக்கிய நாடுகள் மன்றம் அறிவித்தது. ஹமாஸ் போராளிகள் பயங்கரமான குற்றங்களை நிகழ்த்தியதாக தனித்தியங்கும் ஐக்கிய நாடுகள் அவை வல்லுனர்கள் கண்டனம் தெரிவித்தனர். ஏற்கனவே பெருமளவு பாதிக்கப்பட்டு அல்லலுற்று வரும் காசா மக்கள் மீது இசுரேல் கண்மூடித்தனமான தாக்குதலை நடத்தியதாகவும் இவ்வல்லுனர்கள் அக்டோபர் 10 அன்று கண்டனம் தெரிவித்தனர். "இதுவொரு கூட்டாக அளிக்கப்படும் தண்டனையாகும். அப்பாவிப் பொதுமக்களை குறிவைத்துத் தாக்கும் இந்த வன்முறைகளுக்கு எவ்வித நியாயப்படுத்துதலும் ஏற்கத்தக்கதன்று. அனைத்துலகச் சட்டத்தின்படி, இவ்வன்முறைகள் போர்க் குற்றங்களாகக் கருதப்படும்" என இந்த வல்லுனர்கள் தெரிவித்தனர்.
# காசா போர்

## போர்க் குற்றங்கள்

#### பாலத்தீனிய போராளிக் குழுக்களால் செய்யப்பட்ட போர்க்குற்றங்கள்

ஹமாஸ் போராளிக் குழுவும் இதர பாலத்தீனிய படைக்கலன் தாங்கிய குழுக்களும் இசுரேல் நாட்டிலுள்ள பொதுமக்களின் வீடுகளுக்குள் ஊடுருவிச் சென்று, திரளாகக் கொன்றதாகவும் அம்மக்களில் சிலரை காசாவிற்குள் பிணயக் கைதிகளாக கடத்திச் சென்றதாகவும் மனித உரிமைகள் கண்காணிப்பகம் தெரிவித்தது. பொதுமக்களை குறிவைத்துத் தாக்குதல், கண்மூடித்தான கோரத் தாக்குதல்கள், பொதுமக்களை பிணையாளிகளாக கடத்திச் செல்லுதல் ஆகியன அனைத்துலக மனிதநேய சட்டத்தின்படி, போர்க் குற்றங்களாக கருதப்படுமென இந்த கண்காணிப்பகம் அறிவித்தது. இசுரேல் நாட்டின் பொதுமக்களை பாலத்தீனியப் போராளிகள் குறிவைத்துத் தாக்கியதாக மனித உரிமைகள் கண்காணிப்பகமும் பன்னாட்டு மன்னிப்பு அவையும் கூறின.  
இத்தகைய வன்முறைச் செயல்கள் போர்க் குற்றங்களாக கருதப்படும் என்றும், மானுடத்துக்கு எதிரான குற்றங்கள் என்றும் சட்ட வல்லுனர்கள் விளக்கினர். பாலத்தீனியக் குழுக்கள் நடத்திய தாக்குதல்களை போர்க் குற்றங்கள் என்பதாக இசுரேலுக்கான ஐக்கிய நாடுகள் அவை தூதர் வகைப்படுத்தினார். ஹமாஸ் நடத்திய தாக்குதல்கள் போர்க் குற்றங்களென இசுரேலைச் சேர்ந்த மனித உரிமைகள் அமைப்பாகிய B'Tselem குறிப்பிட்டது.
# காசா போர்

## போர்க் குற்றங்கள்

#### இசுரேலிய அரசால் செய்யப்பட்ட போர்க் குற்றங்கள்

காசாக் கரையை முழுமையாக முற்றுகையிடுமாறு தான் ஆணையிட்டுள்ளதாக இசுரேலின் பாதுகாப்பு அமைச்சர் அக்டோபர் 9 அன்று தெரிவித்தார். அதன்படி மின்சாரம், உணவு, எரிபொருள், நீர் ஆகியன துண்டிக்கப்படுமென அறிவித்தார். காசா மீது நிகழ்த்தப்படும் சரமாரிக் குண்டுவீச்சுத் தாக்குதல்களும், முற்றுகையும் போர்க் குற்றங்களென ஐக்கிய நாடுகள் அவைக்கான பாலத்தீனிய தூதர் அக்டோபர் 9 அன்று கூறினார். காசாவுக்கு மின்சாரம் தரக்கூடிய இசுரேலின் மின் நிலையத்தின் இயக்கமானது அக்டோபர் 11 அன்று நிறுத்தப்பட்டது.  
வெள்ளைப் பாஸ்பரசைப் பயன்படுத்தும் படைக்கலங்களை இசுரேலிய இராணுவம் பயன்படுத்துவதாக மனித உரிமைகள் கண்காணிப்பகம் உறுதிப்படுத்தியது. பொதுமக்களை தேவையற்ற வகையில் வதைப்பதன் மூலமாக அனைத்துலக மனிதநேய சட்டத்தை மீறுவதாக இந்தக் கண்காணிப்பகம் கூறியுள்ளது. பன்னாட்டு மன்னிப்பு அவையின் *இடர்ப்பாடு தடய ஆய்வகம்* வெள்ளைப் பாஸ்பரசைப் இசுரேலிய இராணுவம் பயன்படுத்துவதை உறுதி செய்துள்ளது. இதனை இசுரேலிய இராணுவம் மறுத்துள்ளது.  
பரவலான போர்க் குற்றங்களை இசுரேல் நிகழ்த்தியுள்ளதாக *ஐரோப்பிய-நடுநிலக் கடல் மனித உரிமைகள் கண்காணிப்பு அமைப்பு* அறிக்கை வெளியிட்டது. பொதுமக்கள் புழங்கும் இடங்களான பல்கலைக்கழகங்கள், மசூதி, சந்தைகள், வங்கிகள், தொலைத்தொடர்பு நிறுவனங்கள், வீட்டுக் கட்டிடங்கள் ஆகியன நேரடித் தாக்குதலுக்கு உள்ளானதை இவ்வறிக்கை ஆவணப்படுத்தியுள்ளது. இதழியலாளர்கள் கொல்லப்படுவதையும் இவ்வறிக்கை சுட்டிக்காட்டுகிறது.  
வடக்கு காசாவில் வாழும் பாலத்தீனியர்கள் 24 மணிநேரத்தில் இடம்பெயர்ந்து செல்லவேண்டும் என இசுரேல் ஆணையிட்டது. இச்செயலை மானுடத்திற்கு எதிரானது என்றும் அனைத்துலக மனிதநேய சட்டத்தை மீறுதல் என்றும் *உள்நாட்டில் இடம்பெயர்ந்தோர்க்கான மனித உரிமைகள்* அமைப்பின் சிறப்பு அலுவலர் பவுலா கவிரியா பெடன்குர் குற்றஞ்சாட்டினார்.
# காசா போர்

## போர் நிறுத்த உடன்பாடு

அமெரிக்கா-இஸ்ரேல்-ஹமாஸ் அதிகாரிகள் கத்தார் நாட்டில் சந்தித்துப் பேசி ஏற்படுத்திய போர் நிறுத்த உடன்பாட்டின்படி, 19 சனவரி 2025 (ஞாயிற்றுக் கிழமை) அன்று காலை மணி 8.30 முதல் போர் நிறுத்தம் நடைமுறைக்கு வரும் கத்தார் அறிவித்துள்ளது. இஸ்ரேல் அமைச்சரவை 17 சனவரி 2025 அன்று இஸ்ரேல்-ஹமாஸ் போர் நிறுத்த உடன்பாடு மற்றும் பணயக் கைதிகளை விடுவிப்பது தொடர்பாக ஒப்புதல் வழங்கியது. 19 சனவரி 2025 முதல் மூன்று கட்டங்களாக போர் நிறுத்த உடன்பாடு மற்றும் பணயக் கைதிகளை விடுவிக்கும் நடைமுறைக்கு வரும் என இஸ்ரேல் அரசு தெரிவித்துள்ளது.
# காசா போர்

## இவற்றையும் காண்க

- 2023 இசுரேல்-ஹமாஸ் போர் நிறுத்தம்
# துத்தநாக பைரோபாசுபேட்டு

**துத்தநாக பைரோபாசுபேட்டு** (*Zinc pyrophosphate*) என்பது Zn<sub>2</sub>P<sub>2</sub>O<sub>7</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். Zn<sup>2+</sup> நேர்மின் அயனியும் பைரோபாசுபேட்டு எதிர்மின் அயனியும் சேர்ந்து இந்த சேர்மம் உருவாகிறது.
# துத்தநாக பைரோபாசுபேட்டு

## தயாரிப்பு

துத்தநாக அமோனியம் பாசுபேட்டு வெப்பத்தால் சிதவைடையும் போது துத்தநாக பைரோபாசுபேட்டு உருவாகிறது.  
:2 ZnNH<sub>4</sub>PO<sub>4</sub> → Zn<sub>2</sub>P<sub>2</sub>O<sub>7</sub> + 2 NH<sub>3</sub> + H<sub>2</sub>O  
சோடியம் கார்பனேட்டு, துத்தநாக ஆக்சைடு, அமோனியம் ஈரைதரசன் பாசுபேட்டு ஆகிய சேர்மங்கள் ஒன்றாகச் சேர்ந்து வினைபுரிந்தாலும் துத்தநாக பைரோபாசுபேட்டு உருவாகிறது.  
:Na<sub>2</sub>CO<sub>3</sub> + 2 ZnO + 2 (NH<sub>4</sub>)H<sub>2</sub>PO<sub>4</sub> → Zn<sub>2</sub>P<sub>2</sub>O<sub>7</sub> + 2 NaOH + 2 NH<sub>3</sub> + 2 H<sub>2</sub>O + CO<sub>2</sub>  
துத்தநாக சல்பேட்டின் வலிமையான அமிலக் கரைசலுடன் சோடியம் பைரோபாசுபேட்டைச் சேர்த்து சூடுபடுத்தினால் துத்தநாக பைரோபாசுபேட்டு உருவாகிறது.  
:2 ZnSO<sub>4</sub> + Na<sub>4</sub>P<sub>2</sub>O<sub>7</sub> → Zn<sub>2</sub>P<sub>2</sub>O<sub>7</sub> + 2 Na<sub>2</sub>SO<sub>4</sub>
# துத்தநாக பைரோபாசுபேட்டு

## பண்புகள்

துத்தநாக பைரோபாசுபேட்டு வெண்மை நிறத்தில் படிகங்களாகக் காணப்படுகிறது. தண்ணீரில் இது கரையாது. தண்ணீர் சேர்த்து சூடாக்கும்போது, துத்தநாக பைரோபாசுபேட்டு சிதைந்து Zn<sub>3</sub>(PO<sub>4</sub>)<sub>2</sub> மற்றும் ZnHPO<sub>4</sub> ஆகிய சேர்மங்களாக மாறுகிறது. ஒற்றைச் சரிவச்சு படிக அமைப்பில் இது படிகமாகிறது. α-வடிவம் குறைந்த வெப்பநிலையிலும் β-வடிவம் அதிக வெப்பநிலையிலும் படிகமாகின்றன.
# இராவ் தன் சிங்

**தன் சிங் யாதவ்** (*Dan Singh Yadav*) (பிறப்பு 9 மே 1959) ஒரு இந்திய அரசியல்வாதி மற்றும் மகேந்திரகர் தொகுதியை பிரதிநிதித்துவப்படுத்தும் சட்டமன்ற உறுப்பினர் ஆவார். தன் சிங் இந்திய தேசிய காங்கிரஸ் கட்சியின் உறுப்பினர்.  
ஜெய்ப்பூரில் உள்ள எல்பிஎஸ் கல்லூரியின் தலைவராகவும், அரியானா பிரதேச இளைஞர் காங்கிரசின் பொதுச் செயலாளராகவும் இருந்தார். இவர் 2000, 2005, 2009 மற்றும் 2019 ஆம் ஆண்டுகளில் சட்டமன்றத்திற்கு தேர்ந்தெடுக்கப்பட்டார்.
# இராவ் தன் சிங்

## தனிப்பட்ட வாழ்க்கை

சிங் 1959 இல் பஹ்லாத் காரில் பிறந்தார். இவர் சண்டிகர் மற்றும் ஜெய்ப்பூரில் கல்வி கற்றார். இவர் முதுகலைப்பட்டம், முதுகலை நிர்வாகவியல் பட்டம் மற்றும் சட்ட மற்றும் முதுகலைப் பட்டம் பெற்றார், சட்டத்தில் இளங்கலைப்பட்டம் அத்துடன் தொழிலாளர் சட்டத்தில் பட்டயப்படிப்பு ஆகியவற்றை முடித்தார். இவர் சந்தியா சிங்கை மணந்தார், இவர்களுக்கு இரண்டு குழந்தைகள் உள்ளனர்.  
இவரது மகன், அக்சஷத் சிங் யாதவ், அரியானா அரசாங்கத்தின் கேபினட் அமைச்சர், ராவ் நர்பீர் சிங்கின் மகளை மணந்தார்.
# இராவ் தன் சிங்

## அரசியல் வாழ்வின் வரைபடம்

- 2000 – ச.ம.உ (மகேந்திரகர் தொகுதி)
- 2005 – ச.ம.உ (மகேந்திரகர் தொகுதி)
- 2009 – ச.ம.உ (மகேந்திரகர் தொகுதி)
- 2012 முதல் - தலைவர், அரியானா கால்பந்து சங்கம்
- 2019 - ச.ம.உ (மகேந்திரகர் தொகுதி)
- 2012 முதல் - துணைத் தலைவர், அரியானா ஒலிம்பிக் சங்கம்
# ஜிஷ்ணு ராகவன்

**ஜிஷ்ணு ராகவன் அலிங்கில்** (*Jishnu Raghavan Alingkil*) (23 ஏப்ரல் 1979 – 25 மார்ச் 2016), **ஜிஷ்ணு** என்ற பெயரில் அறியப்படுபவர், முக்கியமாக மலையாளத் திரைப்படங்களில் தோன்றிய இந்திய நடிகர் ஆவார். இவர் நடிகர் இராகவனின் மகன். இவர் தனது முதல் படமான *நம்மால்* (2002) மூலம் பிரபலமானவர், இதற்காக சிறந்த நடிகருக்கான கேரள திரைப்பட விமர்சகர்கள் சங்க விருதையும் சிறந்த ஆண் அறிமுகத்திற்கான மாத்ருபூமி திரைப்பட விருது விருதையும் பெற்றார். இவரது கடைசி படம் *டிராஃபிக்* (2016).
# ஜிஷ்ணு ராகவன்

## ஆரம்பகால வாழ்க்கை மற்றும் கல்வி

ஜிஷ்ணு திரைப்பட நடிகரும் இயக்குனருமான ராகவன் மற்றும் சோபாவின் மகன் ஆவார். தனது பள்ளிப் படிப்பை சென்னையிலும் பின்னர் திருவனந்தபுரத்தில் உள்ள பாரதிய வித்யா பவனிலும் முடித்தார். தேசிய தொழில்நுட்பக் கல்விக்கழகத்தில் இயந்திரப் பொறியியலில் பட்டம் பெற்றர்.
# ஜிஷ்ணு ராகவன்

## நடிப்பு வாழ்க்கை

### 1987; 2002–2006: அறிமுகம் மற்றும் முன்னேற்றம்

ஜிஷ்ணு முதன்முதலில் 1987 ஆம் ஆண்டு தனது தந்தை இயக்கிய *கிளிபாட்டு* திரைப்படத்தில் குழந்தை நட்சத்திரமாக தோன்றினார் , அது இந்திய பனோரமாவிற்காக தேர்ந்தெடுக்கப்பட்டது. கமல் இயக்கிய புதுமுக சித்தார்த் பரதன் , பாவனா மற்றும் ரேணுகா மேனன் *நம்மால்* திரைப்படத்தில் கதாநாயகனாக இவர் மலையாளத் திரையில் அறிமுகமானார். இது வணிக ரீதியாக இவருக்கு அங்கீகாரத்தைப் பெற்றுத் தந்தது. இப்படத்தில் இவரது நடிப்பு இவருக்கு கேரள திரைப்பட விமர்சகர்கள் விருதையும் சிறந்த அறிமுக நடிகருக்கான மாத்ருபூமி திரைப்பட விருதையும் வென்றது. *வளத்தோட்டத் திரிஞ்சால் நலமாதே வீடு* , *சூண்டா* , *சுதந்திரம்* , *பராயம்* , *இரு சக்கர வாகனம்* மற்றும் *ஞானம்* ஆகிய படங்களில் இவரது வாழ்க்கைத் தொடரானது . பின்னர் இவர் *நேரரியன் சிபிஐ* , *பௌரன்* , *யுகபுருஷன்* மற்றும் திலீபுடன் இணைந்து *சக்கர முத்து* ஆகியவற்றில் எதிர்மறையான பாத்திரத்தில் நடித்தார்.
# ஜிஷ்ணு ராகவன்

## நடிப்பு வாழ்க்கை

### 2012–2014: இடைவெளி மற்றும் மறுபிரவேசம்

சில அங்கீகாரம் பெறாத படங்களுடன், கிராமப்புறங்களில் தகவல் தொழில்நுட்பத்தை வளர்ப்பதில் பணியாற்றுவதற்காக திரைப்படத் துறையில் இருந்து ஓய்வு எடுத்தார். பின்னர் இவர் திரைப்படத் துறைக்குத் திரும்பி, *நித்ரா* , *ஆர்டினரி* , *பேங்கிங் ஹவர்ஸ் 10 முதல் 4* மற்றும் *உஸ்தாத் ஹோட்டலில்* கெஸ்ட் ரோலில் துணை வேடங்களில் நடித்தார். *பிரபுவின்டே மக்கள்* படத்தில் நடிக்க முன்வந்தார். 2013 இல், இவர் *அன்னும் இன்றும் என்னும்* மற்றும் *ரெபேக்கா ஊதுப் கிழக்கேமல* ஆகிய படங்களில் முக்கிய வேடங்களில் நடித்தார். இவர் மும்பையில் உள்ள பேரி ஜான் தியேட்டர் ஸ்டுடியோவில் நடிப்பதிலும் பரிசோதனை செய்தார். அதே ஆண்டில், இவர் தனது தந்தை ராகவன் மற்றும் வினீத், சித்தார்த்த சிவா ஆகியோருடன் , *இந்தியன் காபி ஹவுஸ்*, *மிஸ்பிட்* மற்றும் *ஐபோன்* உடன் ஒப்பந்தம் செய்தார். ஆனால் இந்த படங்கள் திரையரங்குகளில் வெளியிடப்படவில்லை. அப்போது இவருக்கு புற்றுநோய் இருப்பது கண்டறியப்பட்டது.
# ஜிஷ்ணு ராகவன்

## நடிப்பு வாழ்க்கை

### 2014–2016: உடல்நலக் கோளாறு மற்றும் இறுதிப் படம்

புற்றுநோயுடன் இவரது முதல் போரில், இவரது நண்பர்கள் *ஸ்பீச்லெஸ்* என்ற குறும்படத்தை உருவாக்கினர்.இது ஒரு கல்லூரி விரிவுரையாளரைப் பற்றியது, இவருடைய வாழ்க்கை புற்றுநோயால் கடுமையாக மாறிவிட்டது. இந்த குறும்படத்தில் ஜிஷ்ணுவின் நண்பரான திரைப்படத் தயாரிப்பாளர் ஷஃபிர் சைத் முக்கியக் கதாபாத்திரத்தில் நடித்துள்ளார். இவரது சிகிச்சை தொடரும் முன், இவர் 2015 ஆம் ஆண்டு வெளியான கள்ளப்படம் திரைப்படத்தில் தமிழில் அறிமுகமானார் மற்றும் அது நேர்மறையான விமர்சனங்களைப் பெற்றது. இவர் 2016 இல் வெளியான *டிராஃபிக்* திரைப்படத்தில் எதிர்மறையான பாத்திரத்தில் பாலிவுட்டில் அறிமுகமானார் மற்றும் இது இவரது கடைசி படமாகும். இவர் ஆதர்ஷ் பாலகிருஷ்ணாவுடன் *கர்மா கேம்ஸ்* என்ற குறும்படத்திலும் நடித்துள்ளார். இது 2013 இல் படமாக்கப்பட்டது. மேலும், 2017 இல் வெளியிடப்பட்டது. இதில் இயக்குநராக அறிமுகமானார். இந்த குறும்படத்தை வெளியிட்டு ஆதர்ஷ் பாலகிருஷ்ணா ஜிஷ்ணுவுக்கு அஞ்சலி செலுத்தினார்.
# ஜிஷ்ணு ராகவன்

## தனிப்பட்ட வாழ்க்கை

கல்லூரியில் இவருடன் படித்த கட்டிடக் கலைஞர் தன்யா ராஜனை காதலித்து 2007 இல் திருமணம் செய்து கொண்டார்.''
# ஜிஷ்ணு ராகவன்

## இறப்பு

ஜிஷ்ணுவுக்கு 2014 இல் புற்றுநோய் இருப்பது கண்டறியப்பட்டது. 2015 இல் தனது 36 வயதில் 2016 மார்ச் 25 அன்று கொச்சியில் உள்ள அமிர்தா மருத்துவமனையில் சிகிச்சை பலனின்றி இறந்தார்.
# ஜிஷ்ணு ராகவன்

## திரைப்படவியல்

### திரைப்படங்கள்

| ஆண்டு | படம் | வேடம் | மொழி | குறிப்புகள் |
| --- | --- | --- | --- | --- |
| 1987 | *கிளிப்பட்டு* | குழந்தை | மலையாள அறிமுகம் |  |
| 2002 | *நம்மாள்* | சிவன் | மலையாளம் |  |
| 2003 | *சூன்டா* | தேவன் |  |  |
| *வளதொட்டு திரிஞ்சால் நலமாதே வீடு* | அஜித் சேகர் |  |  |  |
| 2005 | *பௌரன்* | மாணவர் தலைவர் |  |  |
| *நேரரியன் சி.பி.ஐ* | சாய்குமார் |  |  |  |
| 2008 | நான் | ஜிஷ்ணு |  |  |
| 2010 | *யுகபுருஷன்* | அய்யப்பன் |  |  |
| 2012 | *நித்ரா* | விஷ்வன் |  |  |
| *ஆர்டினரி* | ஜோஸ் மாஷ் |  |  |  |
| *உஸ்தாத் ஹோட்டல்* | மெஹரூஃப் |  |  |  |
| *வங்கி வேலை நேரம் 10 முதல் 4 வரை* | அவினாஷ் சேகர் |  |  |  |
| 2013 | *வீரர்கள்* | ஹரிகிருஷ்ணன் |  |  |
| *அன்னும் இன்னும் என்னும்* | ஸ்ரீதர் கிருஷ்ணா |  |  |  |
| *ரெபேக்கா உதுப் கிழக்கேமல* | குருவில்லா |  |  |  |
| 2015 | *கள்ளப்படம்* | அருண் | தமிழ் அறிமுகம் |  |
| 2016 | *டிராஃபிக்* | ஹேமான் | ஹிந்தி அறிமுகம் |  |
# ஜிஷ்ணு ராகவன்

## திரைப்படவியல்

### குறும்படங்கள்

| ஆண்டு | படம் | மொழி | குறிப்புகள் |
| --- | --- | --- | --- |
| 2017 | '' கர்மா கேம்ஸ் | ஹிந்தி |  |
# ஜிஷ்ணு ராகவன்

## விருதுகள்

| *ஏசியாநெட் திரைப்பட விருதுகள்* |  |  |  |
| --- | --- | --- | --- |
| 2002 | மிகவும் பிரபலமான நடிகர்கள் | *நம்மாள்* |  |
| 2002 | ஆண்டின் சிறந்த இளைஞர் ஐகான் | *நம்மாள்* |  |
| 2003 | சிறந்த நடிகர் | *சூன்டா* |  |
| 2006 | சிறப்பு ஜூரி பரிசை கௌரவித்தல் | *நேரரியன் சிபி* |  |
| 2006 | சிறந்த குணச்சித்திர நடிகர் | *நேரரியன் சிபி* |  |
| 2007 | நடிப்புக்கான சிறப்பு ஜூரி விருது | *சக்கர முத்து* |  |
| 2013 | சிறந்த துணை நடிகர் | *ஆர்டினரி* |  |
| 2002 | சிறந்த நடிகர் | *நம்மாள்* |  |
| 2007 | நடிப்புக்கான சிறப்பு ஜூரி விருது | *சக்கர முத்து* |  |
| 2012 | இரண்டாவது சிறந்த நடிகர் | *வங்கி வேலை நேரம் 10 முதல் 4 வரை* |  |
| 2014 | சிறந்த நடிகர் | *அன்னும் இன்னும் என்னும்* |  |
| 2003 | சிறந்த நடிகர் - மலையாளம் | *நம்மாள்* |  |
| 2006 | சிறந்த துணை நடிகர் | *நேரரியன் சிபி* |  |
| 2013 | சிறந்த துணை நடிகர் | *நித்ரா* |  |
| 2012 | சிறந்த துணை நடிகர் - மலையாளம் | *நித்ரா* |  |
| 2015 | சிறந்த ஆண் அறிமுகம் - தமிழ் | *கள்ளப்படம்* |  |
| 2013 | சிறந்த துணை நடிகர் | *நித்ரா* |  |
| 2014 | சிறப்பு நடிகர் (ஆண்) | *அன்னும் இன்னும் என்னும்* |  |
| 2003 | சிறந்த ஆண் அறிமுகம் | *நம்மாள்* |  |
| 2017 | சிறந்த துணை நடிகர் - ஆண் | * டிராஃபிக்* | } |
# ஈனாத்து பாலம்

**ஈனாத்து பாலம்** (*Enathu Bridge*) இந்தியாவின் கேரள மாநிலத்தில் உள்ளது. பிரதான மத்திய சாலையில் உள்ள முக்கிய பாலங்களில் இதுவும் ஒன்றாகும். கேரளாவின் ஈனாத்து கிராமத்தில் இந்த பாலம் அமைந்துள்ளது. கொல்லம் மாவட்டத்தை பத்தனம்திட்டா மாவட்டத்துடன் இப்பாலம் இணைக்கிறது. கல்லாடா ஆற்றின் மீது 2017 ஆம் ஆண்டில் ஈனாத்து பாலம் கட்டப்பட்டது.
# ஈனாத்து பாலம்

## வரலாறு

ஈனாத்து கிராமத்தில் முதல் பாலம் 1900 ஆம் ஆண்டுகளின் முற்பகுதியில் ஆங்கிலேயர்களால் கட்டப்பட்டது.. 1990 ஆம் ஆண்டுகளில் இந்தப் பாலம் பழமையானதாகக் கண்டறியப்பட்டது மற்றும் 1998 ஆம் ஆண்டில் பி.ஜே. ஜோசப் பொதுப்பணித் துறை அமைச்சராக இருந்தபோது மூன்றாம் நாயனார் காலத்தில் புதிய கற்காரை பாலம் கட்டப்பட்டது.  
2017 ஆம் ஆண்டு சனவரி மாதத்தில் இந்தப் பாலத்தில் விரிசல்கள் கண்டறியப்பட்டு, பராமரிப்புக்காக மூடப்பட்டது. 2017 ஆம் ஆண்டு ஆகத்து மாதம் 31 ஆம் தேதியில் பாலம் பொது போக்குவரத்திற்காக மீண்டும் திறக்கப்பட்டது. பாலத்தின் மறு கட்டுமானத்தின் போது, அடூர் மற்றும் கொட்டாரக்கரை இடையே போக்குவரத்தை எளிதாக்க ஈனாத்துவில் தற்காலிக பெய்லி பாலத்தை இந்திய இராணுவம் அமைத்தது.
# சகோதரிப் பள்ளி

ஒரு **சகோதரிப் பள்ளி** (sister school) அல்லது **சகோதரப் பள்ளி** என்பது பொதுவாக ஒரு ஜோடி பள்ளிகளாக இருக்கும். பொதுவாக ஒற்றைப் பாலின பள்ளியாக இருக்கும், அதில் ஒன்று பெண் மாணவர்களுடனும் மற்றொன்று ஆண் மாணவர்களுடனும் இருக்கும். இந்த முறையின் மூலம் இரண்டு பள்ளிகளும் பயனடைகிறது. உதாரணமாக, ஆர்வர்டு பல்கலைக்கழகம் ஆண்கள் மட்டுமே படிக்கும் பள்ளியாக இருந்தபோது, ராட்கிளிஃப் பல்கலைக்கழகம் அதன் சகோதரப் பள்ளியாக இருந்தது. பாலியல் சார்பு மற்றும் பாகுபாடு பற்றிய விழிப்புணர்வு காரணமாக 1970 களில் தொடங்கி பல நிறுவனங்கள் இருபாலர் கல்வி சூழலை ஏற்றுக்கொண்டதால் ஒரு பாலினப பள்ளி என்ற சகோதரப் பள்ளி தொடர்பான கருத்து மாறத் தொடங்கியது.
# சகோதரிப் பள்ளி

## பின்னணி

சகோதரிப் பள்ளி (அல்லது *சகோதரர் பள்ளி* ) என்ற சொல்லுக்கு பல மாற்று அர்த்தங்கள் உள்ளன:  
- இரண்டு கல்லூரிகள் அல்லது பல்கலைக்கழகங்களுக்கு இடையே ஒரு திட்டவட்டமான நிதி வர்த்தகத்தை உள்ளடக்கியிருக்கும்
- வலுவான வரலாற்று தொடர்பைக் கொண்ட இரண்டு பள்ளிகளாக இருக்கலாம்.
- இரண்டு பள்ளிகளைச் சேர்ந்த மாணவர்களை உள்ளடக்கிய சமூக செயல்பாடுகளைக் கொண்ட இரண்டு பள்ளிகள்.
- ஒரே நிர்வாகத்தின் கீழ் இரண்டு பள்ளிகள்.
- ஒரே தளத் திட்டம்/தளவமைப்பைப் பயன்படுத்தி கட்டப்பட்ட இரண்டு பள்ளிகள்.
# பெண்ணம்மா இயாக்கோபு

**பென்னம்மா இயாக்கோபு** (*Pennamma Jacob*) இந்தியாவைச் சேர்ந்த ஓர் அரசியல்வாதியாவார். 1927 ஆம் ஆண்டு பிப்ரவரி மாதம் 10 ஆம் தேதியன்று இவர் பிறந்தார். 1970 ஆம் ஆண்டு முதல் 1977 ஆம் ஆண்டு வரை மூவாட்டுபுழா சட்டமன்றத் தொகுதியில் கேரள சட்டமன்ற உறுப்பினராக பணியாற்றினார். இவர் ஒரு சுயேச்சை வேட்பாளராக இருந்தார்.  
பென்னம்மா இயாக்கோபு தனது பெற்றோருக்கு ஐந்தாவது குழந்தையாகப் பிறந்தார். 17 வயதில் பள்ளி ஆசிரியராக இருந்த பி.டி. இயாக்கோபை மணந்து கொண்டார். இவர் டி.எம். இயாக்கோப்பின் மாமியார் என்றும் அறியப்படுகிறார். 1998 ஆம் ஆண்டு அக்டோபர் மாதம் 8 ஆம் தேதியன்று பென்னம்மா இயாகோபு இறந்தார்.
# கஜ்ரானா கணேஷ் கோயில்

**கஜ்ரானா கணேஷ் கோயில்** (Khajrana Ganesh Temple) என்பது இந்திய மாநிலமான மத்தியப் பிரதேசம் - இந்தூரில் கஜ்ரானா பகுதியில் அமைந்துள்ள ஒரு இந்து கோயில் ஆகும். இந்த கோயில் விநாயகப் பெருமானுக்கு அர்ப்பணிக்கப்பட்டுள்ளது. இது ஓல்கர் வம்சத்தின் மகாராணி அகில்யாபாய் ஓல்கரால் கட்டப்பட்டது.
# கஜ்ரானா கணேஷ் கோயில்

## வரலாறு

இந்த கோயில் 1735 ஆம் ஆண்டு ஓல்கர் வம்சத்தின் மகாராணி அகில்யாபாய் ஓல்ரால் கட்டப்பட்டது, இவர் முகலாய ஆட்சியாளர் ஔரங்கசீப்பிடம் இருந்து பாதுகாக்க வேண்டி, கிணற்றில் மறைத்து வைக்கப்பட்டிருந்த விநாயகர் சிலையை மீட்டார் என்று இந்த கோயிலின் வரலாறு அறியப்படுகின்றது. இங்கு, பக்தர்கள் கோயிலை சுற்றி வந்து, விநாயகப் பெருமானிடம் தங்கள் பணியை வெற்றிகரமாக முடிப்பதற்காக ஒரு நூல் கட்டி பிரார்த்தனை செய்கிறார்கள். கோயிலில் உள்ள பழமையான சிலை உள்ளூர் பூசாரியான பண்டிதர் மங்கல் பட் என்பவரின் கனவில் காணப்பட்டதாக கூறப்படுகிறது. இக்கோயில் இன்றும் அவரின் குடும்பத்தினரால் நிர்வகிக்கப்படுகிறது.
# கஜ்ரானா கணேஷ் கோயில்

## வளர்ச்சி

ஒரு சிறிய குடிசையில் இருந்து ஒரு பெரிய வளாகமாக, இந்த கோயில் பல ஆண்டுகளாக நிறைய வளர்ந்துள்ளது. கோயிலுக்கு தொடர்ந்து பணம், தங்கம், வைரம் மற்றும் பிற விலையுயர்ந்த நகைகள் நன்கொடை வடிவில் பெறப்படுகின்றன. கர்ப்பகிரகத்தின் வாயில், வெளி மற்றும் மேல் சுவர்கள் வெள்ளியால் ஆனவை. மேலும், அதில் வெவ்வேறு மனநிலைகள் மற்றும் திருவிழாக்கள் குறித்த சிற்பங்கள் சித்தரிக்கப்பட்டுள்ளன. இந்தூரைச் சேர்ந்த தொழிலதிபர் ஒருவர் நன்கொடையாகக் கொடுத்த வைரங்களால் கடவுளின் கண்கள் செய்யப்பட்டுள்ளன.  
தற்போது இந்த கோயில், இந்தூர் மாவட்ட அதிகாரிகளின் கட்டுப்பாட்டில் உள்ளது. மேலும் பூசாரிகள் மாத சம்பளத்தில் உள்ளனர். கோயிலைச் சுற்றியுள்ள பகுதிகளும் எளிதில் செல்லக்கூடிய வகையில் உருவாக்கப்பட்டுள்ளது.
# தட்சிணாமூர்த்தி தோத்திரம்

***தட்சிணாமூர்த்தி தோத்திரம்*** ( Dakshinamurti Stotra ) என்பது ஆதி சங்கரரால் சிவனுக்கு அர்பணிக்கப்பட்ட ஒரு சமசுகிருத சமயப் பாடலாகும். இது அத்வைத வேதாந்தத்தின் அடிப்படையில் பிரபஞ்சத்தின் மனோதத்துவத்தை விளக்குகிறது.
# தட்சிணாமூர்த்தி தோத்திரம்

## விளக்கம்

இந்து புராணங்களில், தட்சிணாமூர்த்தி என்பது அறிவின் உயர்ந்த கடவுளான சிவனின் அவதாரம் எனப்படுகிறது. தட்சிணாமூர்த்தி என்பவர் அனைத்து வகையான அறிவின் குருவாகவும், *ஞானத்தை* அளிப்பவராகவும் இருக்கிறார். சிவனின் இந்த அம்சம் தான் உயர்ந்த அல்லது இறுதி விழிப்புணர்வு, புரிதல் மற்றும் அறிவு என அவரது உருவக அமைப்பு உள்ளது என்று கருதப்படுகிறது. இந்த வடிவம் யோகம், இசை மற்றும் ஞானத்தின் ஆசிரியராகவும், சாத்திரங்கள் பற்றிய விளக்கத்தை அளிப்பவராகவும் சிவனை அவரது அம்சத்தில் பிரதிபலிக்கிறது.  
இந்துக் கடவுள்களின் பெரும்பாலான பாடல்களைப் போலல்லாமல், இவை மானுட வடிவங்கள் அல்லது அந்தக் கடவுள்களின் புராணச் செயல்களின் விவரிப்பு வடிவத்தில் உள்ளன. இது கருத்தியல் மற்றும் தத்துவ அறிக்கைகளின் வடிவத்தை உரைக்கிறது. புலன்களின் பன்முகத்தன்மையின் நடுவில் உள்ள ஆன்மாவின் ஒருமைப்பாட்டின் விளக்கத்தை அதன் வசனங்கள் வழங்குகின்றன.
# தட்சிணாமூர்த்தி தோத்திரம்

## இதனையும் காண்க

- *சிவ தாண்டவ தோத்திரம்*
# வேதநாராயண பெருமாள் கோயில், திருநாராயணபுரம்

**வேதநாராயணப் பெருமாள் கோயில்** (Vedanarayana perumal temple) என்பது இந்தியாவின் தமிழ்நாட்டின் திருச்சிராப்பள்ளி மாவட்டத்தில் அமைந்துள்ள ஒரு பெருமாள் கோயில் ஆகும். இது வேதநாராயணனாக - விஷ்ணுவிற்காக அர்ப்பணிக்கப்பட்டுள்ளது.  
இங்கு, மகாவிஷ்ணு *நான்கு வேதங்களைத்* தலையணையாகக் கொண்டு சாய்ந்த நிலையில் பிரம்மாவுக்கு வேதங்களைக் கற்பித்து அருள்பாலிக்கிறார். இந்த கட்டிடம் திராவிட கட்டிடக்கலை பாணியில் கட்டப்பட்டுள்ளது, இது இடைக்கால சோழர்கள் மற்றும் விஜயநகர மன்னர்களால் கட்டப்பட்டதாக நம்பப்படுகிறது. தினசரி ஆறு சடங்குகள் மற்றும் 12 ஆண்டு விழாக்கள் இங்கு நடத்தப்படுகின்றன, இதில் தமிழ் மாதமான *சித்திரை<nowiki/>யில்* (மார்ச்-ஏப்ரல்) கொண்டாடப்படும் தேர் திருவிழா மிகவும் முக்கியமானது. கோவில் காலை 6 மணி முதல் இரவு 7:30 மணி வரை திறந்திருக்கும். இது தமிழ்நாடு அரசின் இந்து சமய மற்றும் அறநிலையத் துறையால் பராமரிக்கப்பட்டு நிர்வகிக்கப்படுகிறது.
# வேதநாராயண பெருமாள் கோயில், திருநாராயணபுரம்

## புராணம்

ஒருமுறை பிரம்மா உயிர்கள் எல்லாவற்றையும் படைத்ததால் அகங்காரம் கொண்டார். மஹா விஷ்ணு அவருக்கு பாடம் கற்பிக்க விரும்பினார், அதனால் அவர் விஸ்வகர்மாவின் உதவியுடன் ஒரு அபிமான சிலையை உருவாக்கினார், பிரம்மா, இந்த அற்புதமான சிலையை யாரால் உருவாக்க முடியும் என்று ஆச்சரியப்பட்டார். மகா விஷ்ணு பிரம்மாவை வேதங்களை மறக்கச் செய்தார். எனவே பிரம்மா விஷ்ணுவிடம் சென்று உதவிக்காக மன்றாடினார், பின்னர் மகா விஷ்ணு, பிரம்மாவின் அகங்காரத்தைப் போக்கி, நான்கு வேதங்களையும் தலையணையாக வைத்து பிரம்மாவிடம் விரிவாக விளக்கினார் என்று புராணம் தெரிவிக்கிறது.
# பிரிகையுறும் விகிதம்

வேதியியல், உயிர்வேதியியல் மற்றும் மருந்தியல் ஆகியவற்றில் **பிரிகையுறும் விகிதம்** (*Dissociation rate*) என்பது ஒரு புரதத்திலிருந்து ஒரு ஏற்பிணைப்பி பிரியும் விகிதம் அல்லது வேகம் ஆகும். இது ஒரு ஏற்பியில் உள்ள ஏற்பிணைப்பியின் பிணைப்பு தொடர்பு மற்றும் உள்ளார்ந்த செயல்திறன் ஆகியவற்றில் ஒரு முக்கியக் காரணியாகும்.ஒரு குறிப்பிட்ட வினை மூலக்கூறுக்கான பிரிகையுறும் வீதம் மைக்கேலிசு-மென்டென் மாதிரி உட்பட நொதி இயக்கவியலுக்குப் பயன்படுத்தப்படலாம். நொதியின் வேகம் எவ்வளவு பெரியதாக அல்லது சிறியதாக இருக்கும் என்பதற்கு வினைப்பொருள் மூலக்கூறு பிரிகையுறு விகிதம் பங்களிக்கிறது. மைக்கேலிசு-மென்டென் மாதிரியில், என்சைம் அடி மூலக்கூறுடன் பிணைந்து ஒரு நொதி அடி மூலக்கூறு அணைவுச் சேர்மத்தை அளிக்கிறது. இது பிரிகையுறுவதன் மூலம் பின்னோக்கிச் செல்லவோ அல்லது ஒரு விளைபொருளை உருவாக்குவதன் மூலம் முன்னோக்கிச் செல்லவோ செய்யலாம். பிரிகையுறுதல் விகிதம் மாறிலி K <sub>off</sub> ஐப் பயன்படுத்தி வரையறுக்கப்படுகிறது.  
மைக்கேலிசு-மென்டென் மாறிலி K <sub>m</sub> ஆல் குறிக்கப்படுகிறது. மேலும், K <sub>m</sub> என்பது சமன்பாடு K <sub>m</sub> = (K <sub>off</sub> + K <sub>cat</sub> )/ K <sub>on</sub> ஆல் தரப்பட்டுள்ளது. நொதி அடி மூலக்கூறிலிருந்து பிணைக்கும் மற்றும் பிரிக்கும் விகிதங்கள் முறையே K <sub>on</sub> மற்றும் K <sub>off</sub>ஆகியவற்றால் குறிக்கப்படுகின்றன. K <sub>m</sub> என்பது அடி மூலக்கூறு செறிவு என வரையறுக்கப்படுகிறது, இதில் நொதியின் வேகம் அதன் அதிகபட்ச விகிதத்தில் பாதியை அடையும். ஒரு ஏற்பிணைப்பி ஒரு அடி மூலக்கூறுடன் எவ்வளவு இறுக்கமாக பிணைக்கப்படுகிறதோ, அவ்வளவு குறைவாக பிரிகையுறு விகிதம் இருக்கும். K <sub>m</sub> மற்றும் K <sub>off</sub> ஆகியவை நேர் விகிதத்தில் உள்ளன. இதனால் அதிக அளவிலான பிரிகையுறல்களில், மைக்கேலிசு-மென்டன் மாறிலி பெரியதாக இருக்கும்.
# பிரகாசு தாககே

**பிரகாசு தாககே** (*Prakash Dahake*) இந்தியாவைச் சேர்ந்த ஓர் அரசியல்வாதியாவார். பிரகாசு உத்தம்ராவ் தாககே என்ற பெயராலும் இவர் அறியப்படுகிறார். தேசியவாத காங்கிரசு கட்சியைச் சேர்ந்த இவர் மகாராட்டிரா சட்டமன்றத்தின் கரஞ்சா தொகுதியை பிரதிநிதித்துவப்படுத்துகிறார். 2009 ஆம் ஆண்டு நடைபெற்ற தேர்தலில் அப்போதைய சட்டமன்ற உறுப்பினர் இராசேந்திர பட்னியை 30,000 வாக்குகள் வித்தியாசத்தில் பிரகாசு தாககே தோற்கடித்தார். 2014 ஆம் ஆண்டு நடைபெற்ற தேர்தலில், இராசேந்திர பட்னி 2004 சட்டமன்றத் தேர்தலுக்குப் பிறகு இரண்டாவது முறையாக இவரை மீண்டும் தோற்கடித்தார். அப்போதைய சட்டமன்ற உறுப்பினராக இருந்தும் தேசியவாத கட்சியில் போட்டியிட தொகுதியைக் கூட பிரகாசு தாககேவால் பெற முடியவில்லை. அதனால் 2014 ஆம் ஆண்டு தேர்தலில் மூன்றாவது இடத்துக்கு இவர் தள்ளப்பட்டார். பிரகாசு தாககே போட்டியிட்ட 5 சட்டமன்றத் தேர்தல்களில் 4 தேர்தல்களில் தோல்வியடைந்து ஒருமுறை மட்டுமே அவரால் வெற்றிபெற முடிந்தது.  
2021 ஆம் ஆண்டு மே மாதம் 10 ஆம் தேதியன்று பிரகாசு தாககே இறந்தார்.
# சிந்துபாத் (2019 திரைப்படம்)

**சிந்துபாத்** (*Sindhubaadh*) 2019ஆம் ஆண்டு வெளியான இந்திய தமிழ் மொழி காதல், அதிரடி, திகில் திரைப்படமாகும். இது எசு. யு. அருண்குமார் இயக்கத்தில், எஸ் என் ராஜராஜன் மற்றும் ஷான் சுதர்சன், வான்சன் மூவிஸ் மற்றும் K புரொடக்ஷன்ஸ் தயாரிப்பில் உருவானது. இப்படத்தில் விஜய் சேதுபதி மற்றும் அஞ்சலி ஆகியோர் முக்கிய வேடங்களில் நடித்துள்ளனர். லிங்கா, விவேக் பிரசன்னா மற்றும் சூரியா விஜய் சேதுபதி ஆகியோர் துணை வேடங்களில் தோன்றியுள்ளனர். யுவன் ஷங்கர் ராஜா இசையமைத்துள்ள இப்படத்துக்கு விஜய் கார்த்திக் கண்ணன் ஒளிப்பதிவு செய்துள்ளார். ரூபன் படத்தொகுப்பு செய்துள்ளார்.
# சிந்துபாத் (2019 திரைப்படம்)

## கதைச்சுருக்கம்

காதுகேளாத சிறுநேர தில்லுமுல்லு பேர்வழியான திரு தனது எடுபிடி சூப்பர் என்பவனுடன் சேர்ந்து பலரிடமிருந்து பணம், மற்றும் விலைமதிப்புள்ள பொருட்களை திருடுகிறான். திரு, வெண்பா என்ற கத்திப் பேசும் பெண்ணைச் சந்தித்து அவளைக் நேசிக்கிறான். ஆரம்பத்தில் தயங்கிய வெண்பா, தானும் அவனை நேசிக்கிறாள். வெண்பா வேலை நிமித்தமாக மலேசியா செல்வதற்கு முன்பு விமான நிலையத்திலேயே திரு அவளை மணந்து கொள்கிறான். வெண்பாவின் மாமா ஒரு பெரும் தொகை பெற்றுக்கொண்டு தன்னை தோல் வியாபாரத்திற்கு விற்றதை வெண்பாவிடமிருந்து வந்த அழைப்பின் மூலம் திரு அறிகிறான். தன்னைக் காப்பாற்ற தாய்லாந்துக்கு வருமாறு வெண்பா திருவைக் கேட்டுக்கொள்கிறாள். திரு தனக்கு ஹக்கீம் சிந்துபாத் என்ற பெயரிலும் சூப்பருக்கு மிலன் பார்தி என்ற பெயரிலும் இரண்டு பாஸ்போர்ட்டுகளைப் பெறுகிறான்.  
தாய்லாந்து செல்லும் வழியில், தனது மகளைப் சந்திக்க அவர்கள் சென்ற அதே இடத்திற்கு செல்லும் மற்றொரு பயணியை சந்திக்கின்றனர். மலேசிய காவல்துறையுடன் பிரச்சினையில் சிக்குகிறான் திரு. வெண்பாவைக் காப்பாற்றுவதற்காக, மலேசிய குண்டன் சாங்கின் இரண்டாவது கை கைத்தடியான லிங்கின் வீட்டில் இருந்து சில கேடயங்களைத் திருட ஒப்புக்கொள்கிறான் திரு. ஆனால், திரு லிங்கிடம் சிக்கிக் கொள்ளவே அங்கிருந்து தப்பிக்கும் முயற்சியில் ஒரு குன்றிலிருந்து குதிக்கும் முன் திரு லிங்கைத் துப்புகிறான். தப்பிக்க முயலும் வெண்பா பிடிபட்டு லிங்கிடம் அனுப்பப்படுகிறாள். இது லிங்கிற்கு எதிரான ஆதாரங்களை சேகரிப்பதற்காக கேடயங்களைத் திருடியதன் பின்னணியைக் கூறும் காவல்துறை அதிகாரியால் திருவுக்குத் பின்னர் தெரியவந்தது. திரு, சாங்கை கொலை செய்து லிங்கின் வீட்டைத் தகர்த்து, அங்கு அடைபட்டிருந்த அனைத்து பெண்களையும் தோல் வர்த்தகத்திலிருந்து மீட்டு வெண்பாவுடன் வீடு திரும்புகிறான்.
# சிந்துபாத் (2019 திரைப்படம்)

## நடிகர்கள்

- விஜய் சேதுபதி திருவாக (ஹக்கிம் சிந்துபாத்)
- வெண்பாவாக அஞ்சலி
- லிங்கமாக லிங்கம்
- பயணியாக விவேக் பிரசன்னா
- சூர்யா விஜய் சேதுபதி சூப்பராக (மிலன் பாரதி)
- ஆதரவு ராஜாவாக அருள்தாஸ்
- அரசியல்வாதியாக சௌந்தரராஜா
- திருவின் மாமாவாக ஜார்ஜ் மரியன்
- சாங் ஒரு மலேசிய டான்
# சிந்துபாத் (2019 திரைப்படம்)

## தயாரிப்பு

விஜய் சேதுபதி கதாநாயகனாக நடிக்கும் மற்றொரு திரைப்படத்தை எஸ் யூ அருண் குமார் இயக்க உள்ளார் என்பதை 2018 மார்ச்சில் வெளிப்படுத்தி, ஜூலை 2018இல் அதிகாரப்பூர்வமாக இந்த படம் தயாரிப்புக்கு தயாராக உள்ளது என்பதை விஜய் சேதுபதி மற்றும் நடிகை அஞ்சலி முன்னிலையில் உறுதிப்படுத்தப்பட்டது. இலங்கை பாடலாசிரியர் ராகுல்ராஜ் நடராஜாவின் பாடல் வரிகளையும் கொண்ட இப்படத்திற்கு இசையமைத்தவர் யுவன் ஷங்கர் ராஜா.  
பிரதான ஒளிப்பதிவு 25 மே 2018 அன்று தென்காசியில் 20 நாட்களுக்குத் தொடங்கி, பின்னர் தாய்லாந்தில் 32 நாள் நீண்ட அட்டவணையுடன் தொடர்ந்தது.
# சிந்துபாத் (2019 திரைப்படம்)

## வெளியீடு

திரைப்படத்தின் முதல் பார்வை சுவரொட்டி 16 சனவரி 2019 அன்று *சிந்துபாத்* என்ற தலைப்புடன் வெளியிடப்பட்டது. படம் 27 சூன் 2019 அன்று வெளியிடப்பட்டது.  
படத்தின் செயற்கைக்கோள் மற்றும் டிஜிட்டல் உரிமைகள் ஜீ தமிழ் மற்றும் ஜீ5 நிறுவனங்களுக்கு விற்கப்பட்டது.
# சிந்துபாத் (2019 திரைப்படம்)

## ஒலிப்பதிவு

யுவன் ஷங்கர் ராஜா ஒலிப்பதிவு செய்துள்ளார். இசை உரிமையை Muzik247 வாங்கியுள்ளது.
# சிந்துபாத் (2019 திரைப்படம்)

## வரவேற்பு

### விமர்சன மறுமொழி

*தி டைம்ஸ் ஆஃப் இந்தியாவின்* எம். சுகந்த் 3/5 நட்சத்திரங்களைக் கொடுத்து, "*சிந்துபாத்* அருண் குமாரின் முந்தைய படங்களைப் போல திருப்தியளிப்பதாக இல்லை, இருப்பினும் அது முழுக்க முழுக்க மந்தமாகவும் இல்லை" என்று எழுதினார். *இந்தியா டுடே* 2.5/5 நட்சத்திரங்களைக் கொடுத்து, "இயக்குநர் எஸ்.யு. அருண்குமாரின் சித்துபாத் ஒரு திருப்திகரமான திகில்படமாக இருந்திருக்கலாம், ஆனால் அவர், படத்தில் பல யோசனைகளை வைத்துள்ளார். அருண்குமார் மட்டும் சில பக்கவாட்டுக் கதைகளை நீக்கி, சில தர்க்கரீதியான ஓட்டைகளைச் அடைத்தும் இருந்தால், சிந்துபாத் ஒரு சிறந்த திரைப்படமாக இருந்திருக்கும்."  
*ஹிந்துஸ்தான் டைம்ஸின்* கார்த்திக் குமார் 2/5 நட்சத்திரங்களை அளித்து எழுதினார் "தனது முந்தைய படங்களான *பண்ணையாரும் பத்மினியும்* மற்றும் *சேதுபதி* போன்றவை மூலம் இயக்குநர் அருண் குமார் பார்வையாளர்களை மிகவும் கவர்ந்தவர். முழுமையான செயல் அல்லது நகைச்சுவை இல்லாத ஒரு திரைப்படத்தை, அதன் குறைபாடுகளை கண்காணிக்கும் அளவுக்கு நமக்கு கொடுக்க போராடுகிறார். முக்கிய கதாபாத்திரங்கள் மற்றும் அவர்களின் நடிப்பு இல்லையேல் சிந்துபாத் கற்பனை செய்ய முடியாத அளவுக்கு சலிப்பை ஏற்படுத்தியிருக்கும்." *தி இந்துவின்* பிரதீப் குமார் எழுதினார் " *சிந்துபாத்* ஒரு சாதாரண விஜய் சேதுபதியை, அவரது *சூப்பர் டீலக்ஸ்* சுரண்டல்களை புதிதாக திரையில் பிடிக்க விரும்பினால், சிந்துபாத்தை ஒரு முறை பார்க்க வேண்டும். ஆனால் இது உங்கள் திரையில் செல்லும் படம் அல்ல. சேதுபதியின் சிறந்த வசூல்."
# சோயல் வில்சன்

**சோயல் வில்சன் (ஜோயல் ஷெல்டன் வில்சன்)** (பிறப்பு: டிசம்பர் 30, 1966) டிரினிடாட் மற்றும் டொபாகோவைச் சேர்ந்த ஒரு பன்னாட்டுத் துடுப்பாட்ட நடுவர் ஆவார். வில்சன் தற்போது மேற்கிந்திய தீவுகளை பிரதிநிதித்துவப்படுத்தும் பன்னாட்டுத் துடுப்பாட்ட அவையின் மேற்றட்டு நடுவர்களின் குழுவில் உறுப்பினராக உள்ளார். அவர் பனாட்டுத் துடுப்பாட்டத்தின் மூன்று வடிவங்களினான தேர்வுப் போட்டிகள், ஒரு நாள் பன்னாட்டுப் போட்டிகள் மற்றும் பன்னாட்டு இருபது20 ஆகிய அனைத்துப் போட்டிகளிலும் நடுவராகக் கடமையாற்றுகிறார்.
# சோயல் வில்சன்

## நடுவர் தொழில்

ஆத்திரேலியாவும் நியூசிலாந்தும் இணைந்து நடாத்திய 2015 துடுப்பாட்ட உலகக் கோப்பையின் போது போட்டிகளில் நிற்க தேர்ந்தெடுக்கப்பட்ட இருபது நடுவர்களில் சோயல் வில்சன் ஒருவர் ஆவர். அந்தத் தொடரின் போது ஆத்திரேலியாவில் நடந்த மூன்று போட்டிகளில் கள நடுவராக வில்சன் பணியாற்றினார். சில மாதங்களுக்குப் பிறகு, வில்சன் தனது முதல் தேர்வுப் போட்டியில் 21-25 சூலை 2015 இல் சிட்டகாங்கில் வங்காளதேசத்துக்கும் தென்னாபிரிக்காவுக்கும் இடையேயான போட்டியில் நடுவராக நின்றார்  
ஏப்ரல் 2019 இல், 2019 துடுப்பாட்ட உலகக் கோப்பையின் போது போட்டிகளில் நிற்கும் பதினாறு நடுவர்களில் ஒருவராக அவர் பெயரிடப்பட்டார். ஜூலை 2019 இல், இயன் கோல்டின் ஓய்வு மற்றும் சுந்தரம் ரவி விலக்கப்பட்டதைத் தொடர்ந்து வில்சன் பன்னாட்டுத் துடுப்பாட்ட அவையின் மேற்றட்டு நடுவர் குழுவுக்கு உயர்த்தப்பட்டார்.